Mindaugų šv. arkangelo Mykolo bažnyčia
54°23′40″š. pl. 23°21′33″r. ilg.﻿ / ﻿54.3944°š. pl. 23.3592°r. ilg.﻿ / 54.3944; 23.3592 Mindaugų šv. Mykolo bažnyčia – katalikų bažnyčia, stovinti Kalvarijos savivaldybėje, Kamšų kaime, prie kelio  131  Alytus–Simnas–Kalvarija , maždaug pusiaukelėje tarp Kalvarijos (9 km) ir Šeštokų (8 km). Netoliese įsikūrusios kaimo kapinės. Bažnyčios statinys tradicinio gyvenamojo namo formos. Šv. Mišios vyksta kiekvieną sekmadienį. Rengiami dveji atlaidai: šv. Mergelės Marijos Apsilankymo (gegužės 31 d., keliama į artimiausią sekmadienį) ir šv. Mykolo (rugsėjo 29 d., keliama į artmiausią sekmadienį). Klebonija įsikūrusi Būdvietyje. Mindaugų šv. Arkangelo Mykolo parapijos pavadinimas siejamas su karaliaus Mindaugo vardu. Mindaugų šv. arkangelo Mykolo parapija ribojasi su Būdviečio Jėzaus Nazaretiečio, Kalvarijos Švč. Mergelės Marijos Vardo, Liudvinavo šv. Liudviko, Rudaminos Švč. Trejybės ir Šeštokų Švč. Mergelės Marijos Nuolatinės Gelbėtojos parapijomis. Parapijai priklausančios gyvenvietės: Aukštoji Bukta, Barauskai, Brukai, Ilgalauka, Ivantiškiai, Jakimavičiai, Karališkiai, Kamšai, Kesteniai, Lakinskai, Mikališkiai, Mindaugai, Naujiena, Nemunaičiai, Nendriai, Pagrandai, Skersabaliai I, Skersabaliai II, Sūsninkai, Šarkiai, Štakmanavas, Triobiškiai, Turlojiškė ir Vicentiškiai.